बिहार में पूर्वी चम्पारण के मोतिहारी में विश्व प्रसिद्ध लेखक जॉर्ज ऑरवेल के जन्मस्थान पऽ स्मारक बनावल जाई. मुख्यमंत्री नीतीश कुमार एकरा खातिर कला अउर संस्कृति विभाग के अधिकारियन के निर्देश देले बाड़न. एनिमल फॉर्म के लेखक जार्ज ऑरवेल के जन्म 25 जून, 1903 में ब्रिटिश सिविल सेवा के तत्कालीन अधिकारी रिचर्ड डब्ल्यू. ब्लेयर के घरे भइल रहे. तब उ मोतिहारी में रहलन. ऑरवेल के खाली जन्मे भर बिहार में भइल रहे, उनकर लालन-पालन अउर शिक्षा लंदन में भइल.
फिलहाल दू कमरन के ओ घर के हालत जर्जर बा , जहवां ऑरवेल के जन्म भइल रहे. बीबीसी लंदन में पत्रकार रहले ऑरवेल तानाशाही के घोर विरोधी अउरी जनतंत्र आ मानवाधिकार के घोर समर्थक रहलन.
मुख्यमंत्री, ऑरवेल के जन्मस्थली के अंतर्राष्ट्रीय पर्यटन के मानचित्र पऽ स्थापित करे के बात कहलन. इहां पुस्तकालय खोले , पार्क बनवावे अउर इलाका के सौंदर्यीकरण के निर्देश देहलन.
bho_Deva bho_Deva bho_Deva